Κέρλινγκ στους Χειμερινούς Ολυμπιακούς Αγώνες 1924

Στους Χειμερινούς Ολυμπιακούς Αγώνες του 1924 διεξήχθη τουρνουά κέρλινγκ ανδρών για πρώτη φορά στην ιστορία των Ολυμπιακών Αγώνων. Συνολικά, 23 αθλητές από τρεις χώρες έλαβαν μέρος στους αγώνες που διεξήχθησαν το τριήμερο 28-30 Ιανουαρίου 1924 στο παγοδρόμιο του Ολυμπιακού Σταδίου του Σαμονί στη Γαλλία.

Το άθλημα του κέρλινγκ έχει τις ρίζες του στη μεσαιωνική Σκωτία. Εξαπλώθηκε σε όλο τον κόσμο τον 19ο αιώνα χάρη στην ίδρυση του Royal Caledonian Curling Club (RCCC) το 1838, το οποίο ουσιαστικά λειτούργησε ως διεθνής ομοσπονδία για τη διάδοση του αθλήματος. Μάλιστα, το εν λόγω κλαμπ επέλεξε τους αθλητές που στελέχωσαν την ομάδα της Μεγάλης Βρετανίας, η οποία κέρδισε το χρυσό μετάλλιο στο Σαμονί με χαρακτηριστική άνεση. Το ασημένιο μετάλλιο κατέκτησε η Σουηδία και το χάλκινο η διοργανώτρια Γαλλία.

Τον Φεβρουάριο του 2006, λίγες ημέρες πριν την έναρξη των Χειμερινών Ολυμπιακών Αγώνων του 2006, η Διεθνής Ολυμπιακή Επιτροπή αποφάσισε ότι το κέρλινγκ ήταν πράγματι μέρος του επίσημου Ολυμπιακού προγράμματος το 1924 και όχι απλά ένα άθλημα επίδειξης, όπως ισχυρίζονταν διάφορες πηγές έως τότε. Αυτή η επίσημη επιβεβαίωση ήταν αποτέλεσμα μίας έρευνας που ξεκίνησε από την εφημερίδα The Herald, με έδρα τη Γλασκώβη, για λογαριασμό των οικογενειών των Βρετανών αθλητών που κέρδισαν τα πρώτα χρυσά μετάλλια στην ιστορία του αθλήματος.

 Συμμετέχουσες χώρες 
Στον επίσημο ιστότοπο της Διεθνούς Ολυμπιακής Επιτροπής, στη λίστα των χωρών που έλαβαν μέρος στο αγώνισμα, υπάρχει και η ομάδα της Ελβετίας, αν και αναφέρεται πως δεν συμμετείχε τελικά. Οι τρεις γνωστές χώρες που έλαβαν μέρος είναι οι εξής (σε παρένθεση ο αριθμός των αθλητών):

  Γαλλία (6)
  Μεγάλη Βρετανία (9)
  Σουηδία (8)

 Αποτελέσματα 
 Ημερομηνία  Ώρα  Νικητής  Σκορ  Ηττημένος 28/01/1924  10:00  Σουηδία 18-10  Γαλλία 29/01/1924 10:00  Μεγάλη Βρετανία 38-07  Σουηδία 30/01/1924 10:00  Μεγάλη Βρετανία 46-04  Γαλλία

 Τελική κατάταξη 
 Κατάταξη  Χώρα  Αγώνες  Βαθμοί Νίκες  Ήττες 1   Μεγάλη Βρετανία  (Ντελαβάλ Άστλεϊ, Ρόμπιν Γουέλς, Ρόμπερτ Κάζιν, Τζον Μακλέοντ, Τομ Μάρεϊ, Γουίλιαμ Μπράουν, Τόμας Ρόμπερτσον-Άικμαν, Γουίλι Τζάκσον, Λόρενς Τζάκσον)  2  0  4 2   Σουηδία  (Γιόχαν Πέτερ Άχλεν, Καρλ Βάλμπεργκ, Βίκτορ Βέτερστρεμ, Τούρε Έντλουντ, Καρλ Όγκουστ Κρόνλουντ, Καρλ Βίλελμ Πέτερσεν, Καρλ Άξελ Πέτερσον, Έρικ Σεβέριν)  1  1  2 3   Γαλλία  (Ανρί Αλντεμπέρ, Ζορζ Αντρέ, Αρμάντ Ισαάκ-Μπενεντίκ, Πιερ Κανιβέ, Ανρί Κουρνολέ, Ρομπέρ Πλανκ)  0  2  0 -  20px|border|Ελβετία Ελβετία  (Β. Βίλαντ, Π. Βίλαντ, Σαρλ Γκενιλάρντ, Τ. Καπρέζ, Καστάν, Χανς Μπούχλι, Χ. Ρόελι, Α. Ρόκο)  Δεν συμμετείχε

 Πίνακας μεταλλίων 

 1   Μεγάλη Βρετανία (GBR)  1  0  0  1 2   Σουηδία (SWE)  0  1  0  1 3   Γαλλία (FRA)  0  0  1  1 Σύνολο (3 χώρες)  1  1  1  3

 Παραπομπές 

 Εξωτερικοί σύνδεσμοι 





Κατηγορία:Αθλήματα Χειμερινών Ολυμπιακών Αγώνων 1924
1924